open-index/open-wikipedia-markdown huggingface dataset:
Emeišanas

**Emeišanas** () – kalnas Kinijos pietuose, Sičuane, Sičuano dubumos vakariniame pakraštyje, Dasiango kalnagūbryje, netoli Emeišano miesto (Lešano prefektūra). Aukštis – 3099 m. Tai vienas iš Kinijos šventųjų budistinių kalnų (įtraukiamas į šventųjų kalnų ketveriukę).

Emeišanas kinų budistinėje tradicijoje laikomas bodhisatvos Samantabhadros atbudimo vieta (bodhimanda). Budistų vienuolynai čia pradėti steigti nuo I a. Dabar čia stovi 76 Mingų ir Čingų laikų vienuolynai, architektūriškai pritaikyti prie kalnuoto kraštovaizdžio. Svarbiausias yra Aukso viršūnės (*Jīndǐng*) vienuolynas, pastatytas ant pačios kalno viršūnės (pirmą kartą – 1377 m., vėliau kelis kartus perstatytas). XVI–XVII a. šaltiniuose minima, kad Emeišane veikė karo menų praktikavimo vietos.

Emeišanas kartu su toje pačioje prefektūroje esančiu Leišano Buda 1996 m. įtrauktas į UNESCO pasaulio paveldo sąrašą.


China - Emei Shan 6 - up up we go! (135961132).jpg|Takas į Emeišaną
Mount Emei - Sunrise above the clouds.jpg|Aukso viršūnės šventykla
Wannian Temple, 2017-09-20 18.jpg|Vaniano šventykla
Emeishan, Leshan, Sichuan, China - panoramio (4).jpg|Debesų supamas kalnas


## Šaltiniai
Mamu (mitologija)

**Mamu** (, šum. *<sup>d</sup>Ma-mu.d* ir *<sup>d</sup>Ma-mu<sub>2</sub>.d*) – sapnų dievybė Mesopotamijos mitologijoje. Buvo laikoma tiek moteriškąja, tiek vyriškąja dievybe. Kaip deivė, laikyta saulės dievo Utu (Šamašo) dukra. Kaip vyriškoji dievybė, Mamu buvo įvardijamas „sapnų dievu“. Visgi dažniausiai Mamu laikytas vyriškąja dievybe. Be Mamu, Mesopotamijos mitologijoje būta ir kitų sapnų dievybių, kaip antai Sisigo bei Anzagaro.

Dievų sąraše *[[An = Anum]]* Mamu įvardijama Šamašo dukterimi, o jos broliu nurodomas Sisigas. Mamu po Šamašo, Ajos ir Bunenės (Šamašo vizirio) minimas *lipšur* litanijoje. Čia jis priklauso Šamašo palydai. Dviejuose Senosios Babilonijos karalystės laikotarpiu datuojamuose sandorių įrašuose Mamu (*<sup>d</sup>Ma-mu*) drauge su kitomis dievybėmis šaukiamasi kaip liudytojo. Kaip sapnų dievybė, Mamu minimas dviejuose užkalbėjimuose, kuriais šio dievo prašoma atsiųsti malonius sapnus.

Dievybės vardas kildinamas iš šumerų kalbos žodžio *mamud*, reiškiančio „sapnas“.

Asirijos valdovas Ašurnasirpalas II (valdė apie 883–859 m. pr. m. e.) atstatė Imgur-Enlilio (dabartinis Balavatas) gyvenvietę ir čia dievybei tokiu pat vardu pastatydino šventyklą. Nors šios dievybės vardas užrašomas taip pat, teigiama, kad tai gali būti vietinės kilmės dievybė.

## Šaltiniai
Dorothea Wierer

**Dorotėja Vyrer** (, g. 1990 m. balandžio 3 d. Brunike, Pietų Tirolyje) – Italijos biatlonininkė, 2018–2019 m. ir 2019–2020 m. pasaulio taurės laimėtoja, daugkartinė pasaulio čempionė, olimpinių žaidynių medalininkė. Pirmoji Italijos biatlonininkė, kuriai pavyko iškovoti pasaulio taurę ir pasaulio čempionato aukso medalį individualiose rungtyse.

## Karjera

Biatlonu užsiima nuo 2000 m. Nuo 2006 m. Italijos rinktinėje. 2006–2011 m. dalyvavo IBU taurės varžybose, pasaulio jaunių ir jaunimo čempionatuose, kuriuose iškovojo 5 čempionų titulus: du kartus jaunių ir tris – jaunimo. 2009 m. debiutavo biatlono pasaulio taurės varžybose, 2011 m. – pasaulio čempionate. 2013 m. pasaulio čempionate Nove Meste iškovojo savo pirmąjį medalį – trečią vietą estafetėje. 2014 m. olimpinėse žaidynėse Sočyje iškovojo bronzą mišrioje estafetėje. 2014 m. kovo 8 d. iškovojo pirmąjį asmeninį pasaulio taurės medalį – buvo trečia persekiojimo lenktynėse Pokljukoje, o 2015 m. gruodžio 5 d. Estešunde asmeninėse 15 km lenktynėse iškovojo pirmąją pergalę. 2015–2016 m. sezone Dorotėja Vyrer buvo geriausia asmeninių 15 km lenktynių bendroje įskaitoje.

2018–2019 m. ir 2019–2020 m. sezonai buvo sėkmingiausi sportininkės karjeroje – iškovota pasaulio taurė bei pasaulio čempionės titulai masinio starto lenktynėse Estešunde, asmeninėse ir persekiojimo lenktynėse Antholce.

Po 2026 m. žiemos olimpinių žaidynių baigė karjerą.

## Asmeninis gyvenimas
Dorotėja Vyrer užaugo Nyderrazene, Antholco slėnyje, Pietų Tirolio provincijoje, penkių vaikų šeimoje, buvo trečias vaikas. Dorotėjos brolis ir sesuo jaunių amžiuje taip pat užsiėmė biatlonu. 2009 m. baigė sporto mokyklą Malse, nuo to laiko dirba Italijos Finansų policijoje. 2015 m. ištekėjo už savo ilgamečio partnerio, slidininko Stefano Koradinio (). Pora gyvena Kastelo Molinoje, Trento provincijoje.

## Pasiekimai
### Olimpinės žaidynės

### Pasaulio čempionatai

:**Vienetų mišri estafetė pasaulio čempionatų programoje nuo 2019 m.*
:***Žiemos olimpinių žaidynių metais pasaulio čempionatai nerengiami.*
:****DNS – (Did not start) registruota varžyboms, bet nedalyvavo.*

### Pasaulio taurė

*nuo 2022–2023 sezono pasikeitė taškų skaičiavimo sistema

### Asmeninės prizinės vietos

:**[[Biatlono pasaulio taurė|Pasaulio taurės]], [[Biatlono pasaulio čempionatas|Pasaulio čempionatų]] ir [[Žiemos olimpinės žaidynės|Olimpinių žaidynių]] rezultatai.*
:***Lentelių duomenys atnaujinti 2026-03-22.*

## Išnašos

## Šaltiniai
* Dorothea Wierer, IBU Datacenter, angl.
Zilgachochas

**Zilgachochas** (, ) – viršukalnė Kaukazo kalnuose, Vandenskyros kalnagūbryje, ties Gruzijos ir Pietų Osetijos siena (šalia sankirtos su Rusijos siena). Aukštis – 3853 m. Šlaituose riogso ledynai. Kalno papėdėse išteka Tereko ir Didžiosios Liachvės upės.

## Šaltiniai
The End of the F***ing World

**The End of the F***ing World**  – britų komedijos žanro serialas, paremtas Charles Forsman grafinio romano identišku pavadinimu motyvais. Jungtinėje Karalystėje, Channel 4 kanalu pradėtas transliuoti 2017 m. spalio 24 d., o nuo 2018 m. sausio 5 d. per Netflix pradėtas rodyti ir likusiam pasauliui. „The End of the F***ing World“ sudaro du sezonai susidedantys iš 16-os serijų. Serialą sukūrė prodiuseriai Jonathan Entwistle ir Lucy Tcherniak. Britų akademijos televizijos apdovanojimuose serialas nominuotas geriausio metų dramos kategorijoje.

## Apžvalga
Septyniolikmetis paauglys Džeimsas mano, kad jis yra psichopatas. Anksčiau žudyti gyvūnus buvo jo hobis, bet su laiku Džeimsui pradėjo nebepakakti smulkių aukų, jis nori suplanuoti tikrą žmogžudystę. Mokykloje jis susipažįsta su septyniolikmete, maištinga Alisa, kurią ir pasirenka savo pirmąja auka. Ji pasiūlo Džeimsui pabėgti kartu ir jį patraukia ši puiki galimybė nužudyti Alisą. Visgi jų kelionė per Angliją pažadino Džeimso iki šiol neegzistavusius jausmus.

## Pagrindiniai aktoriai
* Alex Lawther vaidina Džeimsą, septyniolikmetį kuris save laiko psichopatu. Džeimsas yra uždaras, nekalbus ir svajoja apie žudymą kažko didesnio nei maži gyvūnėliai, kuriuos jis žudė iki šiol.
* Jessica Barden vaidina Alisą. Ji spontaniška, pasiduodanti impulsams, desperatiška. Pradžioje ji turėjo būti Džeimso auka, vėliau tampa jo simpatija.
* Steve Oram vaidina Filą, Džeimsą labai mylintį ir juo besirūpinantį tėvą.
* Christine Bottomley vaidina Gven, Alisos mamą, kuri priešiškai nusiteikus prieš Alisos ir Džeimso draugystę.
* Navin Chowdhry vaidina Tonį, su Alisa nesutariantį patėvį. (1 sezonas)
* Barry WardBarry Ward vaidina Leslį, Alisą palikusį tėvą. (1 sezonas)
* Jonathan Aris vaidina Dr. Klivą, serijinį žudiką, Džeimso pirmą auką ir Bonės gyvenimo meilę.
* Josh Dylan vaidina Todą, Alisos vyrą. (2 sezonas)
* Naomi Ackie vaidina Bonę, dar vieną su pasauliu susipykusią veikėją, kuri siekia atkeršyti Džeimsui ir Alisai už jos mylimojo nužudymą. (2 sezonas)
## Serijos

## Serijų apžvalga

### 1 sezonas

## Išnašos

## Šaltiniai
* Bbc.com. (2019). How The End of the F***ing World became a cult TV phenomenon. [interaktyvus] Prieiga per internetą: http://www.bbc.com/culture/story/20191101-how-the-end-of-the-fing-world-became-a-cult-tv-phenomenon [žiūrėta 2019-12-13].
* Rotten Tomatoes. (2019). The End of the F***ing World: Season 1. [interaktyvus] Prieiga per internetą: https://www.rottentomatoes.com/tv/the_end_of_the_f_ing_world/s01 [žiūrėta 2019-12-17].
* Metacritic. (2019). The End of the F***ing World. [interaktyvus] Prieiga per internetą: https://www.metacritic.com/tv/the-end-of-the-fing-world/season-1 [žiūrėta 2019-12-17].
* Hogan, M. (2019). The End of the F***ing World, review: TV's blackest comedy is as dry, wry and hopelessly romantic as ever. [interaktyvus] The Telegraph. Prieiga per internetą: https://www.telegraph.co.uk/tv/2019/11/04/theend-fing-world-review-tvs-blackest-comedy-dry-wry-hopelessly/ [žiūrėta 2019-12-17].
Asta Vasiliauskaitė

**Asta Vasiliauskaitė** (g. 1961 m. birželio 9 d. Kaliningrade) – Lietuvos skulptorė, Vilniaus dailės akademijos narė, Lietuvos dailininkų draugijos narė.

## Biografija
1986 m. baigė Lietuvos valstybinį dailės institutą. Nuo 1990 m. tapo Lietuvos dailininkų sąjungos narė. Nuo 1986 m. dailės mokytoja.

## Grupinės parodos
* 2009 m. Respublikinė medalių paroda, Šv. Jono gatvės galerija, Vilnius.
* 2009 m. Lietuvos tūkstantmetis, Lietuvos dailės muziejus, Vilnius.
* 2008 m. Salon CDX 08, Maskva.
* 2008 m. Žvilgsnis į save, J. Baltrušaičio namai, Maskva.
* 2007 m. Lietuvos laikas, Lietuvos dailės muziejus, Vilnius.
* 2007 m. metinė Vilniaus skulptorių paroda, Šv. Jono gatvės galerija, Vilnius.
* 2007 m. Vilniaus skulptorių mažosios plastikos paroda, Lenkija.
* 2007 m. Piešinys 2007, skirta P. Aleksandravičiaus 100 metų jubiliejui, Arkos dailės galerija.
* 2007 m. 7-oji Baltijos medalių trienalė, Šv. Jono gatvės galerija, Vilnius.
* 2006 m. Erdvė, plokštuma, kūnas. Šiuolaikinio meno centras, Vilnius.
* 2006 m. Metamorfozės, Šv. Jono gatvės galerija , Vilnius.
* 2005 m. Dailė architektūroje, Lvovas, Ukraina.
* 2004 m. 6-oji Baltijos medalių trienalė, Ryga, Latvija.
* 2004 m. Tarptautinė medalių trienalė, Medalių galerija, Vilnius.
* 2001 m. Respublikinė portreto paroda, Vilnius.
* 2000 m. Lietuvos dailininkų kūrybos paroda]], Dortmundas, Vokietija.
* 2000 m. Skulptūros simpoziumas]], Vilnius.
* 1997 m. 1-asis bronzos liedinimo simpoziumas, Vilnius
* 1996 m. Tarptautinė skulptūros kvadrienalė, Ryga, Latvija.
* 1990, 1993 m. dailininkų-pedagogų kūrybos paroda, Šiauliai.

## Kūriniai viešosiose erdvėse

**Lauko skulptūros**:
* 2008 m. lauko skulptūra Pranašas, Orvydų sodyba-muziejus, Gargždelės k., Kretingos r.
* 2005 m. lauko skulptūros-koplyčios „Kristaus kančios kelias“, „Pas Kajafą“, „Pas Erodą“,
* „Kristus sutinką savo motiną“, „Jėzus sutinka šventąją Veroniką“, Kaltinėnai, Šilalės r.

**Antkapiniai paminklai**:
* 2008 m. antkapinis paminklas dainininkei Janinai Miščiukaitei, Antakalnio kapinės, Vilnius
* 2008 m. antkapinis paminklas Lietuvos nusipelniusiam artistui Juozui Tiškui, Antakalnio kapinės,
* 2007 m. antkapinis paminklas Rolandui Pavilioniui, Antakalnio kapinės, Vilnius
* 2007 m. antkapinis paminklas Romualdui Kalonaičiui, Antakalnio kapinės, Vilnius
* 2006 m. antkapinis paminklas profesoriui Vladui Rajeckui, Antakalnio kapinės, Vilnius
* 1994 m. antkapinis paminklas buvusiam Šiaulių burmistrui J. Sondeckiui, Antakalnio kapinės, Vilnius

**Memorialinės lentos**:
* 1999 m. memorialinė lenta mokytojui-skautų vadovui P. Žižmarui, Vilnius
* 1999 m. memorialinė lenta mokytojui-istorikui B. Petrulioniui, Naujininkų vidurinė mokykla.

## Įvertinimas
* 2007 Miko J. Šileikio pirmoji premija paroda „Lietuvos laikas“, Lietuvos dailės muziejus
Vilnius.
* 1996 diplomas Tarptautinė skulptūros kvadrienalė, Ryga, Latvija.

## Darbai galerijuose, muziejuose
* Nacionalinis dailės muziejus
* Kaliningrado katedros muziejus

## Šaltiniai
Žieminis krantas

**Žieminis krantas** () – Baltosios jūros pietinės dalies pakrantė Dvinos įlankoje, tarp Šiaurinės Dvinos žiočių (Archangelsko) ir Vornovo kyšulio. Tai rytinis Dvinos įlankos krantas, o priešais esantis vakarinis vadinamas Vasariniu krantu. Toliau šiaurės rytuose Žieminis krantas pereina į Abramovo krantą. Krantas žemas, lėkštas, vietomis yra uolų. Krantu jūron teka Mudiugos, Kujos, Kadės, Zimniaja Zoloticos, Tovos, Megros upės.

Pagrindinės gyvenvietės: Patrakejevka, Ručjai. Žieminis krantas įtrauktas į Pamario draustinį (*Приморский заказник*).

Krantas pavadintas pagal čia pomorų vykdytus žiemos verslus.

## Šaltiniai
Zymohirja

**Zymohirja** () arba ***Zimogorė*** () – miestas rytų Ukrainoje, Lugansko srityje, Slovianoserbsko rajone, išsidriekęs palei Luganės upę. Krovininė geležinkelio stotis prie Limano–Rodakovės linijos. Akmens anglių gavyba ir sodrinimas.

## Istorija

1645 m. įkurta Čerkaskij Brodo karinė gyvenvietė, 1764 m. pervadinta į Čerkaskoję. XX a. pr. pradėjo augti, nuo 1938 m. – miesto tipo gyvenvietė. XX a. antroje pusėje pradėta plėtoti kalnakasybos pramonė. 1961 m. suteiktas miesto statusas ir Zimogorės pavadinimas.

Nuo 2014 m. balandžio miestas užimtas Lugansko Liaudies Respublikos.

## Šaltiniai
Lietuvos moterų ledo ritulio rinktinė

**Lietuvos moterų ledo ritulio rinktinė** – nacionalinė moterų komanda, atstovaujanti Lietuvai tarptautinėse varžybose. 

## Dalyvavimas čempionatuose
### Olimpinės žaidynės

### Pasaulio čempionatas

## Šaltiniai

## Nuorodos
* Oficiali svetainė
Ninhursaga

**Ninhursaga** (taip pat **Ninhursanga**, **Ninhursag**) – viena iš Deivės Motinos manifestacijų šumerų mitologijoje, *hursag* viešpatė. Sutinkami šios deivės epitetai „dievų motina“ bei „visų vaikų motina“. Daugelis dievų ir deivių laikyti jos vaikais. Ninhursaga buvo siejama su įvairiais dievais: Enkiu (mite „Enkis ir Ninhursag“), Enliliu (laikyta jo sutuoktine ir Ninurtos motina), taip pat laikyta Šul-pa-e („laukinių žvėrių viešpačio“) žmona. Pagal šią tradiciją Ninhursaga – Enlilio sesuo.

Įvairūs valdovai neretai įvardydavo save Ninhursagos sūnumis (Mesilimas, Eanatumas, Hamurabis, Nabuchodonosaras), „Ninhursagos numylėtaisiais“. Taip tituluodavosi Mesopotamijos valdovai nuo ankstyvojo dinastinio laikotarpio iki Nabuchodonosaro I. Įrašuose valdovai skelbiasi šios deivės garbei pastatydinę šventyklas, įrengę kulto vietas. Šumero valdovai Eanatumas, Entemena bei Urukagina nurodo, jog Ninhursaga buvusi jų žindyvė.

Ninhursaga minima jau Faros dievų sąraše (III tūkst. pr. m. e.). Buvo labai artimai susijusi su deive Ninmah. Garbinta Adabe, *E-mah* šventykloje. Siejama ir su Kešo miestu, buvo įvardijama „Belet-ili iš Kešo“ arba „toji iš Kešo“. Teigiama, kad Keše taip pat būta Ninhursagos šventyklos. Yra žinomas jai skirtas šumerų himnas. Kešo šventykla Ninhursagos kulto centras buvo pradedant ankstyvuoju dinastiniu laikotarpiu ir baigiant Senosios Babilonijos karalystės laikais. Po to Kešo svarba sumenko, svarbiausiu kulto centru tapo kaimyninis Adabas. Be Kešo ir Adabo, Ninhursagos šventyklų būta Lagaše bei vietovėje, įsikūrusioje dabartinio Tel Obeido vietoje.

Ninhursaga minima šumerų mite „Enkis ir Ninhursaga“. Pasakojama, kad iš Enkio ir Ninhursagos sąjungos gimsta duktė, kurią Enkis išprievartauja. Vėliau Enkis išprievartauja ir kitas dukteris, kurios viena po kitos gimsta iš kraujomaišos. Galiausiai Enkis vėl sueina su Ninhursaga, kuri pagimdo aštuonias žmonėms palankias dievybes. Šiame šumerų mite Ninhursaga dar įvardijama Nintur, Damgalnuna ir Ninsikila. Ninhursaga taip pat minima šumerų *[[Lugale]]* poemoje, kur paaiškinama jos vardo kilmė. Pasakojama, kad dievas Ninurta nugalėjęs demoną Asagą bei jo sąjungininkus – akmenines būtybes. Iš pastarųjų (*hursag* uolų) Ninurta pastato kalnus, o savo motiną Ninmah pavadina Ninhursaga – „kalno viešpate“ (danų istorikas Thorkild Jacobsen *hursag* laiko akmeninga dykumos žeme). Kelete giesmių vadinama *hursag* (nedirbamų kalvų) viešpate, teigiama, kad deivė liūdi dėl sugautų laukinių gyvūnų (ypač asilų). Laikyta ir gyvūnų, kurie buriasi į kaimenes, motina. Viename šumerų mito apie žmogaus sukūrimą variante Ninhursaga atlieka žmonių sutvėrėjos vaidmenį. Visgi dažniausiai šis vaidmuo tenka Ninmah.

## Šaltiniai
Zmeinogorskas

**Zmeinogorskas** () – miestas Rusijoje, Altajaus krašto pietuose, 360 km į pietvakarius nuo Barnaulo, prie Koroblichos upelio. Rajono centras. Keliai į Rubcovską, Šemachą, Barnaulą. Išlikęs XIX a. pab. – XX a. pr. senamiestis su pirklių namais, kalnakasybos valdyba, buvusiomis gamyklomis. Veikia krašto muziejus.

## Istorija

Zmeinogorskas įkurtas 1736 m. prie pradėtų kasti sidabro telkinių. 1757 m. pastatyta tvirtovė. XVIII–XIX a. Zmeinogorskas buvo svarbiausias Rusijoje aukso ir sidabro gavybos centras. XX a. pr. gavyba sustojo, bet po 1935 m. vėl pradėtas kasti auksas ir polimetalų rūda. 1952 m. suteiktas miesto statusas. XX a. pab. kalnakasybos pramonė sunyko.

## Lietuviai

Zmeinogorske, tremtinių šeimoje gimė Lietuvos architektas Vladimiras Dubeneckis (1888–1932).

## Šaltiniai
Zolotė

**Zolotė** () arba ***Zolotojė*** () – miestas rytų Ukrainoje, Luhansko srityje, prie Komyšuvachos upelio, 60 km į vakarus nuo Luhansko, Popasnos rajone. Keliai į Luhanską, Pervomaiską, Lysyčanską. Akmens anglių gavyba ir sodrinimas. Yra Šv. Nikolajaus cerkvė.

## Istorija

Zolotojė įkurta 1878 m. kaip angliakasių gyvenvietė. 1938 m. suteiktas miesto statusas. 2014–2019 m. pro miestą ėjo Ukrainos ir Lugansko Liaudies Respublikos kovos fronto linija.

## Šaltiniai
Ninmah

**Ninmah** (šum. *<sup>d</sup>nin maḫ* – „didžioji viešpatė“) – viena iš Deivės Motinos manifestacijų šumerų ir akadų mitologijoje. Ninmah vardu kai kada buvo vadinamos ir kitos deivės, kaip antai Ninlilė bei Ninhursaga. Teigiama, kad Ninmah vardu vadintas ir vienas iš žvaigždynų.

Ninmah kultas paliudytas jau XVI a. pr. m. e. Adabe, kuomet valdė Mesilimas. Šiame mieste būta deivės *Emah* („Mah namai“) šventyklos. Savo griežtoje kalboje, nukreiptoje prieš Umą, priešo miestą, Ninmah mini Lagašo valdovas Urukagina.

## Mituose
Ninmah minima šumerų mite „Enkis ir Ninmah“, čia ji – žmonių kūrėja. Pasakojama, kad Ninmah su Enkiu įsitraukia į kūrimo procesą, pradėtą deivės Namu, ir imasi lipdyti iš Apsu (po žeme tvyrančio vandenyno) molio žmogų. Baigę darbą, dievai nusprendžia jo lemtį ir surengia puotą. Puotoje Enkis bei Ninmah apsvaigsta nuo alaus ir pradeda varžytis lipdydami žmones. Pirmoji pradeda Ninmah, kuri teigia, kad žmogaus kūnas gali būti geras arba blogas ir tik nuo jos valios priklauso, koks būsiąs sukurtojo žmogaus likimas – geras ar blogas. Tuo tarpu Enkis pareiškia paskirsiąs kiekvienam iš jų geresnį likimą. Ji sukuria šešis žmones su kokiais nors trūkumais: pirmajam kažkas negerai su rankomis, antrasis nuolat atvertomis akimis, trečiasis yra luošas, ketvirtasis nekontroliuoja šlapimo, taip pat sukuriama moteris, negalinti gimdyti, belytė būtybė. Enkis paskiria kiekvienam iš jų geresnę lemtį. Tuomet du tvarinius sukuria ir Enkis, jų lemtį turi paskirti Ninmah, tačiau tolesnis mito tekstas sunkiai suprantamas. Vienas iš tvarinių, Umulas, buvo toks ligotas ir silpnas, kad Ninmah nieko negalėjo padaryti. Galiausiai laimėtoju paskelbiamas Enkis.

Ninmah minima ir akadų mite apie demoniškąjį paukštį Anzu, čia ji Enlilio sutuoktinė ir Ningirsu, Anzu nugalėtojo, motina.

## Šaltiniai
Sihu

**Sihu** arba ***Vakarų ežeras*** () – gėlavandenis ežeras rytų Kinijoje, Džedziango provincijoje, prie Hangdžou miesto. Tai ovalus, 3,2 × 2,8 km matmenų ežeras, esantis į vakarus nuo Hangdžou centro, Gušano sala bei keliomis dambomis suskirstytas į 5 dalis. Be gamtinės Gušano salos, ežere dar yra 2 dirbtinės salos. Ežero pakrantėje ir salose veši gausi augmenija – sakuros, kvepenės (osmantai), japoniniai abrikosai ir kt., ežero vandenyse gyvena koi karpiai. Ežeras susidarė iš Čiantandziango senvagės.

Sihu ežeras nuo Tangų imperijos laikų yra svarbi kinų menininkų įkvėpimo vieta, traukos objektas. Sihu ežerą savo poemose mini Tangų poetas Bo Dzuji. Penkių dinastijų ir Dešimties karalysčių laikotarpiu Hangdžou tapo Ujue valstybės sostine, aplink miestą imtos statyti budistinės šventyklos. Miestą valdęs poetas Su Ši (XI a.) įrengė ežere dambas. Juan dinastijos laikais ežero grožis šlovintas Hagdžou poetų. Mingų laikais ežeras pagilintas, praplėsta pagrindinė damba. XVIII a. pab. broliai Dzu Hao ir Dzu Hanas parašė turistinį vadovą apie ežerą ir jo apylinkes. XX a. ežeras tapo masinio turizmo traukos centru. 1929 ir 2000 m. prie ežero vyko tarptautinės parodos.

Ežero pakrantėse stovi kelios budistinės šventyklos (pagodos; svarbiausia – Leifengo pagoda, pastatyta 975 m., 1924 m. sugriuvo, atstatyta 2002 m.), arbatos ūkis, poetės Su Siaosiao kapas. Tradiciškai išskiriama 10 vietų, iš kurių atsiveria gražiausi ežero vaizdai.

Sihu ežeras su apylinkių kultūriniu kraštovaizdžiu 2011 m. įtrauktas į UNESCO pasaulio paveldo sąrašą.


杭州.西湖-平湖秋月（西湖游船） - panoramio.jpg|Ežero krante žydi sakuros
Three Pools Mirroring the Moon-island -island.JPG|Pagoda pakrantėje
雷峰塔 Leifeng Pagoda - panoramio.jpg|Leifengo pagoda
Hangzhou Xiling Yinshe 2018.06.02 16-26-13.jpg|Parkas Gušano saloje


## Šaltiniai
Gulangju

**Gulangju** () arba ***Kulangsu*** (hok. *Kó͘-lōng-sū*) – nedidelė (3,16 km²) sala Kinijoje, Fudziano provincijoje, patenka į Siameno miesto sudėtį (Simingo rajoną). Sala yra priešais Siameno centrą, atskirta nedidelio Ludziango deltos sąsiaurio. Saloje gyvena ~15 tūkst. žmonių.

Gulangju sala žymi savo Europos kolonijine architektūra – pagal 1842 m. Nankingo sutartį užsienio šalių piliečiams leista įsikurti šioje saloje prie svarbaus Siameno uosto (kita tokia tarptautinė gyvenvietė įkurta Šanchajuje). Saloje įsikūrė daugiausia britai, administraciją sudarė iš Indijos atvežti sikhai. Taip pat čia gyveno olandų, prancūzų, japonų ir kt. šalių piliečių. Gulangju būdinga viktorietiška architektūra, yra fortepijonų, vargonų, Siameno, imperatoriaus Ženg Čengongo (Košingos) muziejai, subtropinių augalų sodas. Yra katalikų, metodistų bažnyčios, krikščioniškos kapinės, JAV konsulatas.

Nuo Litkongjamo uolos (aukščiausia salos vieta) atsiveria vaizdinga panorama. Aplink salą driekiasi paplūdimiai. Gulangju saloje vyksta vakarų klasikinės muzikos koncertai, iš čia kilę nemažai klasikinės muzikos atlikėjų ir kompozitorių. Sala išskirtinė tuo, kad joje uždraustas automobilių ir dviračių eismas, keliauti galima tik pėsčiomis. Į salą kelia du keltai (vienas turistams, kitas – salos gyventojams).

2017 m. Gulangju sala įtraukta į UNESCO pasaulio paveldo sąrašą.


Xiamen 20140828.JPG|Gulangju reginys, toliau – Siamenas
厦门鼓浪屿轮渡望鼓浪屿地标 - 日光岩 - panoramio.jpg|Aukščiausia salos vieta
Former Japan Consulate, Gulangyu, 2019-09-26 05.jpg|Buvęs Japonijos konsulatas
Catholic Church, Kulangsu, 2019-09-26 02.jpg|Katalikų bažnyčia
Kanberos oro uostas

**Kanberos oro uostas** () – tarptautinis oro uostas esantis 8 km nuo Australijos sostinės Kanberos centro. Tai pagrindinis oro uostas Australijos sostinės ir Naujojo Pietų Velso teritorijose.

2017-2018 m. oro uostas aptarnavo virš 3 milijonų keleivių ir buvo aštuntas pagal šį rodiklį šalyje.

Iš Kanberos oro uosto keleiviai gali pasiekti visus pagrindinius šalies miestus, taip pat yra tiesioginis skrydis į Singapūrą. Kiti tarptautiniai skrydžiai vyksta su persėdimu didesniuose šalies oro uostuose.

2013 m. oro uoste atlikti atnaujinimo darbai, pastatytas visiškai naujas keleivių aptarnavimo terminalas. Atlikti darbai leidžia oro uostui aptarnauti iki 8 milijonų keleivių kasmet.

Šis oro uostas yra vienintelis Australijos sostinės teritorijoje, galintis aptarnauti bendrosios aviacijos lėktuvus.

## Šaltiniai
Quentin Fillon Maillet

**Kantenas Fijonas Maijė** (, g. 1992 m. rugpjūčio 16 d. Šampanjolyje, Juros departamente, Prancūzijoje) – prancūzų biatlonininkas, daugkartinis olimpinis ir pasaulio čempionas, 2021–2022 m. pasaulio taurės laimėtojas.

## Karjera
Biatlonu užsiima nuo 14 m. amžiaus.  2011 m. debiutavo Prancūzijos rinktinėje. 2011–2014 m. dalyvavo jaunių ir jaunimo čempionatuose, IBU taurėje. 2013 m. debiutavo pasaulio taurės varžybose, 2015 m. – pasaulio čempionate. 2014–2015 m. sezone tapo reguliariu estafečių dalyviu Prancūzijos rinktinėje, estafetėje Oberhofe iškovojo savo pirmąjį pasaulio taurės medalį, o kitame etape Rūpoldinge – pirmąjį asmeninį medalį: sidabrą masinio starto lenktynėse, tik fotofiniše nusileisdamas vokiečių biatlonininkui Simonui Šempui. 2015 m. Kontiolahtyje iškovojo savo pirmąjį medalį pasaulio čempionatuose – bronzą estafetėje, o 2016 m. Osle tapo pasaulio čempionu mišrioje estafetėje. 2018 m. dalyvavo olimpinėse žaidynėse Pjongčange.

2018–2019 m. sezone buvo geriausias Prancūzijos rinktinėje ir trečias pasaulyje, bendroje įskaitoje nusileisdamas tik norvegui Johanesui Tinesui Bjo ir rusui Aleksandrui Loginovui. Sezono metu sportininkas iškovojo 9 asmenines ir 4 komandines prizines vietas, pirmąkart tapo čempionu asmeninėse rungtyse (masinio starto lenktynėse Antholce ir antrąkart – persekiojimo lenktynėse Solt Leik Sityje) ir iškovojo dvi bronzas pasaulio čempionate Estešunde (sprinte ir persekiojimo lenktynėse).

2019–2020 m. ir 2020–2021 m. sezone pasaulio taurės bendroje įskaitoje užėmė trečią vietą, o 2021–2022 m. sezone – pirmą. Sėkmingai pasirodė Pekino olimpinėse žaidynėse (iškovojo 5 medalius iš 6 galimų, iš jų 2 aukso) ir Milano-Kortinos olimpinėse žaidynėse (iškovojo 3 aukso ir 1 bronzos medalį).

## Asmeninis gyvenimas
Kantenas Fijonas Maijė gimė sportininkų šeimoje, biatlonu pradėjo užsiimti, sekdamas savo vyresniojo pusbrolio pėdomis. Baigė pramoninio dizaino mokyklą. Laisvalaikiu mėgsta gaminti biatlono šautuvus, naudoja juos varžybose. Nevedęs.

## Pasiekimai
Lentelės sudarytos pagal Tarptautinės biatlono sąjungos statistinius duomenis.

### Olimpinės žaidynės

### Pasaulio čempionatai

:**Vienetų mišri estafetė pasaulio čempionatų programoje nuo 2019 m.*
:***Žiemos olimpinių žaidynių metais pasaulio čempionatai nerengiami.*

### Pasaulio taurė

*nuo 2022–2023 sezono pasikeitė taškų skaičiavimo sistema

### Asmeninės prizinės vietos

:**Olimpinių žaidynių, pasaulio čempionatų ir pasaulio taurės rezultatai.*
:***Lentelių duomenys atnaujinti 2026-03-22.*

## Išnašos

## Šaltiniai
* Quentin Fillon Maillet, IBU Datacenter, angl.
Zlynka

**Zlynka** () – miestas Rusijoje, Briansko srityje, prie Zlynkos upelio, 11 km nuo Baltarusijos sienos. Rajono centras. Netoliese praeina Briansko–Gomelio plentas ir geležinkelis. Statybinių medžiagų, įrengimų gamyba. Yra XIX a. pab. – XX a. pr. cerkvių kompleksas, tradicinės medinės architektūros paminklų.

## Istorija

Zlynką ~1700 m. įkūrė sentikiai. Miesto teisės suteiktos 1925 m. Zlynka 1986 m. buvo radiaciškai užteršta po Černobylio avarijos.

## Šaltiniai
Fon der Lejen Komisija

**Fon der Lejen Komisija** – Europos Komisijos penkerių metų trukmės kadencija, numatyta 2019-2024 m. laikotarpiui, vadovaujama pirmininkės Urzulos fon der Lejen. Komisijos sudėtyje – 27 eurokomisarai, po vieną iš kiekvienos Europos Sąjungos šalies, išskyrus Jungtinę Karalystę, kuri nedelegavo savo atstovo dėl „Brexit“ procedūrų. Fon der Lejen Komisijos pristatomas siekis – ES vaidmuo pasaulyje turi tapti svarbesnis, kad ES teisiškai įsipareigotų neutralizuoti poveikį klimatui iki 2050-ųjų, sustiprintų savo skaitmeninius gebėjimus ir infrastruktūrą.

Europos Parlamentas 2019 m. lapkričio 27 d. pritarė naujosios Europos Komisijos paskyrimui (461 balsavo už, 157 – prieš, 89 – susilaikė). Šis balsavimas užbaigė ilgą išsamaus pasiūlytųjų eurokomisarų vertinimo procesą, vykusį 2019 m. rugsėjo–lapkričio mėn. surengtuose klausymuose. Naujos sudėties Europos Komisija turėjo pradėti savo veiklą 2019 m. lapkričio 1 d., tačiau buvo vėluojama dėl Europos Parlamento atmestų kelių Europos Komisijos narių kandidatūrų ir naujų kandidatūrų teikimo bei patvirtinimo. 

## Komisijos sudėtis

Pirmą kartą Europos Komisijos pirmininke išrinkta moteris – Urzula fon der Lejen, Vokietijos atstovė. Vienas iš jos prioritetų formuojant savo komandą buvo lyčių lygybė, todėl buvo pageidaujama, kad kiekviena valstybė narė pasiūlytų po du skirtingos lyties kandidatus, kad būtų lengviau sudaryti lyčių pusiausvyros komisiją. Šios kadencijos Komisijoje moterų dalis yra didžiausia istorijoje: be išrinktosios pirmininkės, joje – 11 moterų ir 15 vyrų. Komisijoje paskirti aštuoni pirmininkės pavaduotojai. Dauguma eurokomisarų anksčiau dirbo nacionalinių vyriausybių ministrais, o devyni jų – buvę Europos Parlamento nariai. Jauniausias eurokomisaras paskyrimo metu buvo Lietuvos atstovas Virginijus Sinkevičius (29 m.), o vyriausias – buvęs Europos Parlamento vadovas Josep Borrell iš Ispanijos (72 m.).

## Nuorodos

* Europos komisijos sudėtis
* Urzulos fon der Lejen Europos Komisijos vizija – daugiau siekianti Europos Sąjunga
Šilininkai (Samarskojė)

**Šilininkai** (, nuo 1938 m. *Ostdorf*, nuo 1946 m. ***Samarskojė***, ) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, Lietuvos pasienyje, 24 km į šiaurės rytus nuo Pilkalnio, 28 km į pietryčius nuo Lazdynų, Šešupės kairiajame krante.

## Istorija

Minimas nuo 1664 m. 1785 m. buvo karališkasis valstiečių kaimas ir pasienio gyvenvietė su 11 ugniakurų, 1823 m. – 9 valstiečių ūkiai su 56 gyventojais. 1723–1818 m. priklausė Įsruties apskrities Diržkiemio domenų valsčiui, 1818–1945 m. – Pilkalnio apskričiai ir 1874 m. įsteigtam Širvintos valsčiui. Tikintieji priklausė Širvintos evangelikų liuteronų parapijai. 1928 m. sujungti su Dvariškių dvaru į Šilinininkų kaimo bendruomenę. Kaime buvo mokykla, Dvariškių dvare – plytinė, malūnas. Kaimo bendruomenės šiaurėje buvo nedidelis miškas, vakaruose – nedidelė Dvariškių Plynės pelkė. Kaimo rytuose, Šešupės vingyje, buvo labiausiai į rytus nutolusi Vokietijos vietovė. Po Antrojo pasaulinio karo išnyko. Nuo 2008 m. kaimo teritorija priklauso Krasnoznamensko rajono Dobrovolsko kaimo gyvenvietei.

## Gyventojai

Be to, Dvariškių dvare 1905 m. buvo 198, 1910 m. – 197 gyventojai.

## Šaltiniai
Dvariškiai (Pilkalnis)

**Dvariškiai** (, nuo 1938 m. *Löbelshorst*) – buvęs kaimas ir dvaras Rytų Prūsijoje, Pilkalnio apskrityje, dabartinės Kaliningrado srities rytinėje dalyje, Lietuvos pasienyje, 24 km į šiaurės rytus nuo Pilkalnio, 27 km į pietryčius nuo Lazdynų, Šešupės kairiajame krante.

## Istorija

Įkurti XVI a. 1785 m. buvo bajoriškasis kaimas ir kulmiškasis dvaras su 12 ugniakurų, 1821 m. – dvaras ir kaimas su 107 gyventojais. 1846 m. Dvariškiuose buvo 8 gyvenamieji pastatai ir 155 gyventojai. 1723–1818 m. priklausė Įsruties apskrities Diržkiemio domenų valsčiui, 1818–1945 m. – Pilkalnio apskričiai ir 1874 m. įsteigtam Širvintos valsčiui. Tikintieji priklausė Širvintos evangelikų liuteronų parapijai. 1879 m. dvaras valdė 498 ha žemės, iš jų 350 ha ariamos, 60 ha pievų ir ganyklų, 69 ha miško. XX a. pradžioje dvare buvo plytinė, malūnas. 1928 m. sujungti su Šilininkų kaimu. Dvaro pastatai nukentėjo per abu pasaulinius karus, po Pirmojo – atstatyti, po Antrojo – išnyko.

## Gyventojai

## Šaltiniai
Deutsche Welle

**„Deutsche Welle“** () – visuomeninis Vokietijos radijo ir televizijos transliuotojas. Radijas transliuojamas 32 kalbomis, TV – angliškai, vokiškai, ispaniškai ir arabiškai. Europos transliuotojų sąjungos (EBU) narė.

Finansuojamas iš Vokietijos federalinio biudžeto, bet „Deutsche Welle Act“ reglamentuoja, kad turinys nuo Vokietijos Vyriausybės nepriklauso. 2021 m. biudžetas sudarė virš 390 mln. eurų.

1953 m. pradėta transliuoti vakarų Vokietijos visuomeninių radijų programa užsieniui (pirma vokiškai, vėliau ir užsienietiškai). 1960 m. tapo nepriklausoma visuomenine korporacija. Nuo 1992 m. transliuoja ir TV laidas.

## Išnašos

## Nuorodos
*DW dokumentika (anglų k.) „Youtube“ kanale
Hapoel Umm al-Fahm FC

**Hapoel Umm al-Fahm Futbolo klubas** – Izraelio futbolo klubas iš Um al Fahmo.

## Istorija
Klubo ištakos siekia 1963 m. Iš pradžių vadinosi Ahva Umm al-Fahm, o nuo 2013 m. – Hapoel Umm al-Fahm.

2022–2023 m. sezone rungtyniavo Liga Leumit (II pakopa), o iš šešiolikos dalyvių liko ketvirtoje vietoje.

## Apranga
* Namuose žaidžia raudona juoda apranga. 

## Sezonai

|}

## Lietuviai
* Tadas Kijanskas, 2019–2020 m.

## Taip pat skaitykite
* Maccabi Umm al-Fahm

## Išnašos

## Nuorodos
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Maccabi Umm al-Fahm

**Maccabi Umm al-Fahm futbolo klubas** – Izraelio futbolo klubas iš Umm al-Fahmo.

## Istorija
Klubo ištakos siekia 1972 m. 

## Sezonai

|}

## Lietuviai
*  Robertas Vėževičius, saugas, 2012–2013 m. sezone

## Taip pat skaitykite
* Hapoel Umm al-Fahm

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Aukštupėnai (Samoliškiai)

**Aukštupėnai**, **Samoliškiai** (, nuo 1938 m. *Hochweiler*) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, Lietuvos pasienyje, 23 km į rytus nuo Pilkalnio, 2 km į šiaurę nuo Kudirkos Naumiesčio, Šešupės kairiajame krante.

## Istorija

Įkurti 1700 m. valstybinio miško žemėse. Anksčiau vadinti Samoliškiais (). 1785 m. buvo šatulinių kulmiškių kaimas ir pasienio gyvenvietė su 10 ugniakurų, 1821 m. – šatulinių kulmiškių kaimas su 59 gyventojais. 1846 m. Aukštupėnuose buvo 20 gyvenamųjų pastatų ir 125 gyventojai. 1723–1818 m. priklausė Įsruties apskrities Diržkiemio domenų valsčiui, 1818–1945 m. – Pilkalnio apskričiai ir 1874 m. įsteigtam Širvintos valsčiui. Tikintieji priklausė Širvintos evangelikų liuteronų parapijai. 1857 m. prie kaimo prijungtas nedidelis Kolikiškių (Eichenfeldės) dvaras. Kaime buvo malūnas, kaimo vakariniu pakraščiu tekėjo Upelis, Šešupės intakas. Po Antrojo pasaulinio karo kaimas išnyko. Nuo 2008 m. kaimo teritorija priklauso Krasnoznamensko rajono Dobrovolsko kaimo gyvenvietei.

## Gyventojai

## Kolikiškių dvaras

Kaimo pietuose buvo nedidelė Kolikiškių () arba Eichenfeldės () dvaro sodyba, įkurta, kaip ir pats kaimas, pagal Kulmo teisę šatulinės kolonizacijos metu. Jau 1785 m. šaltiniuose dvaras minimas vokišku Eichenfeldės pavadinimu, vėliau, XIX a. pradžioje dar minimi abu pavadinimai. 1821 m. turėjo 7, 1846 m. – 15, 1910 m. – 9 gyventojus. Tarpukariu buvo viena didesnių kaimo sodybų, turėjo šaudyklą, atskiras kapinaites.

## Šaltiniai
Eimantas Abramavičius

**Eimantas Abramavičius** (g. 2002 m. vasario 13 d.) – Lietuvos futbolininkas, žaidžiantis puolėjo pozicijoje. Atstovavo Lietuvos jaunimo rinktinėms.

## Karjera
Nuo 2015 m. vasaros atstovavo Panevėžio Sporto Gimnazijos ir Futbolo Akademijos ekipoms.

### [[FK Panevėžys]]
Karjerą pradėjo „Panevėžio“ klube. A lygoje debiutavo 2019 m. rugsėjo 24 d. rungtynėse prieš Marijampolės „Sūduvą“. 

2019 m. A lygoje sužaidė 5 susitikimų. (Vieneriose rungtynėse žaidė starto sudėtyje ir visas rungtynes išbuvo aikštėje.) Daugiau laiko žaidė Antroje lygoje, kur Pietų zonoje atstovavo Panevėžys B ekipai. Antroje lygoje sužaidė 16 rungtynių ir pelnė 12 įvarčių. Po 2019 m. sezono pranešta, kad sutartis su futbolininku pratęsta ir žaidėjas atstovaus „Panevėžio“ klubui 2020 m. sezone.

2021 m. A lygoje nesužaidė nė minutės. Atstovaudavo Panevėžys B ekipai, kuri rungtyniavo Pirmoje lygoje.

### [[FK Ekranas (2020)|FK Ekranas]]
2022 m. kovo 15 d. tapo žinoma, kad žaidėjas atstovaus „Ekrano“ klubui. 2022 m. kovo 26 d. debiutavo klube Pirmos lygos rungtynėse prieš Marijampolė City. Varžovai sutriuškino panevėžiečius rezultatu 5-0.

2022 m. balandžio 25 d. pirmuosius du įvarčius pelnė LFF taurės turnyro rungtynėse prieš AFK. Panevėžiečiai sutriuškino mėgėjų klubą rezultatu 8-0.

2022 m. birželio 10 d. pasižymėjo įvarčiu Pirmos lygos rungtynėse prieš FK Babrungas. Panevėžiečiai nugalėjo plungiškius rezultatu 3-2.

### FK Dembava
2024 m. atstovavo „Dembavos“ klubui, žaidusiam Antroje lygoje. Trečiame pagal pajėgumą divizione išsiskyrė rezultatyviu žaidimu.

## Statistika
; A lygos statistika

Spalvų reikšmės: 
: rungtyniavo A lygoje;

## Laimėjimai
; **su [[FK Panevėžys]]**
* LFF taurės laimėtojas: 2020.
* LFF Supertaurės laimėtojas: 2021 m.

## Rinktinės
; U-17 rinktinė
: 2018 m. birželio mėn. žaidė Baltijos taurės U-17 turnyre prieš latvius ir suomius.
: 2018 m. rugsėjo 30 d. rungtynėse prieš Serbijos U-17 rinktinę pasižymėjo pelnydamas įvartį.
: 2018 m. spalio 3 d. žaidė prieš vengrus.

; U-18 rinktinė
: 2019 m. sausio mėn. žaidė draugiškose rungtynėse prieš slovakus ir bulgarus.
: 2019 m. rugsėjo 12 d. žaidė draugiškose rungtynėse prieš Turkiją.

## Šaltiniai

## Nuorodos
* alyga.lt svetainė 
* Soccerway
* Transfermarkt
* lietuvosfutbolas.lt
2022 m. pasaulio futbolo čempionato atranka/Afrika

Straipsnyje pateikiami atrankos į **[[2022 m. pasaulio futbolo čempionatas|2022 m. pasaulio futbolo čempionatą]] Afrikos zonos** rezultatai.

## Tvarka

Atranką sudaro trys etapai. Pirmame etape tarpusavyje susitinka silpniausios žemyno komandos. Porų nugalėtojai patenka į antrą etapą, kuriame iš viso dalyvauja 40 komandų. Grupių nugalėtojai patenka į trečią etapą, kur paskirstomi į poras ir varžosi tarpusavyje dėl 5 kelialapių į pasaulio čempionatą.

## Pirmas etapas

|}

## Antras etapas

### A grupė

*  0:2 
*  8:0 
*  2:4 
*  1:1 
*  6:1 
*  0:4 
*  2:0 
*  0:4 
*  1:1 
*  0:4 
*  7:2 
*  2:2 

### B grupė

*  1:2 
*  3:0 
*  0:2 
*  1:0 
*  2:0 
*  3:0 
*  1:1 
*  0:0 
*  4:0 
*  1:0 
*  3:1 
*  1:1 

### C grupė

*  1:1 
*  2:0 
*  0:1 
*  1:2 
*  1:2 
*  0:1 
*  0:2 
*  1:0 
*  0:2 
*  2:1 
*  1:1 
*  3:1 

### D grupė

*  0:0 
*  2:0 
*  2:1 
*  1:0 
*  0:3 
*  3:1 
*  0:1 
*  2:1 
*  0:4 
*  3:0 
*  1:0 
*  1:0 

### E grupė

*  1:0 
*  0:0 
*  1:1 
*  0:0 
*  0:1 
*  5:0 
*  0:1 
*  1:0 
*  1:1 
*  0:3 
*  1:0 
*  2:1 

### F grupė

*  1:0 
*  2:1 
*  1:1 
*  0:1 
*  3:1 
*  1:0 
*  2:0 
*  0:3 
*  1:0 
*  2:2 
*  2:1 
*  1:1 

### G grupė

*  0:0 
*  1:0 
*  1:0 
*  1:0 
*  1:3 
*  3:1 
*  0:1 
*  1:0 
*  1:1 
*  1:0 
*  1:1 
*  1:0 

### H grupė

*  2:0 
*  1:1 
*  0:1 
*  1:3 
*  1:1 
*  4:1 
*  1:3 
*  1:2 
*  1:1 
*  1:1 
*  2:0 
*  0:1 

### I grupė

*  2:0 
*  1:1 
*  2:4 
*  1:1 
*  5:0 
*  2:2 
*  0:3 
*  1:4 
*  0:0 
*  0:3 
*  0:0 
*  3:0 

### J grupė

*  1:1 
*  0:1 
*  1:1 
*  3:2 
*  2:0 
*  0:1 
*  0:1 
*  1:0 
*  0:3 
*  2:0 
*  2:0 
*  1:1 

## Trečias etapas

|}

## Rezultatyviausi žaidėjai
Daugiausia įvarčių įmušė:

; 8 įvarčiai
*  Islamas Slimanis
; 5 įvarčiai
*  Rijadas Mahrezas
*  Ibrahima Konė
*  Ajubas al Kaabis
*  Viktorjenas Adebajoras
*  Fešinas Sakala


## Išnašos
Giōrgos Merkīs

**Giorgas Merkys** (; g. 1984 m. liepos 30 d.) – buvęs Kipro futbolininkas, gynėjas. Atstovavo nacionalinei rinktinei.

## Karjera

Profesionalo karjerą pradėjo gimtinėje. Nuo 2001 m. rungtyniavo Apóllōn. 
: Atstovaudamas klubui, sužaidė 252 rungtynes Pirmame divizione, tapo šalies čempionu.

2016 m. perėjo į APOEL FC. Atstovaudamas šiam klubui sužaidė daugiau nei vieną šimtą rungtynių Kipro aukščiausioje lygoje.

## Kipro rinktinės
Nuo 2006 m. atstovavo Kipro nacionalinei rinktinei. 2006 m. kovo 1 d. debiutavo rungtynėse prieš Armėniją.

2014 m. lapkričio 16 d. pelnė įvartį rungtynėse prieš Andorą. Po tikslaus Merkio smūgio rezultatas tapo 1:0, o mačas baigėsi triuškinančia kipriečių pergale rezultatu 5-0.

## Išnašos

## Nuorodos
* UEFA puslapis
* 
* APOEL svetainė
2022 m. pasaulio futbolo čempionato atranka/Azija

Straipsnyje pateikiami atrankos į **[[2022 m. pasaulio futbolo čempionatas|2022 m. pasaulio futbolo čempionatą]] Azijos zonos** rezultatai.

## Tvarka

Atranka vyksta 3 etapais: pirmajame tarpusavyje sužaidžia kelios silpniausios komandos, dėl galimybės patekti į kitą etapą. Antrame etape tarpusavyje susitinka I etapo nugalėtojos su likusiomis žemyno komandomis. 1–2 vietas užėmusios komandos patenka į III etapą. Jame rinktinės varžosi dviejose grupėse. Po 2 rinktines iš kiekvienos grupės patenka į pasaulio čempionatą, o 3 vietas užėmusios komandos žaidžia tarpusavyje dėl teisės žaisti dėl papildomos vietos su kito žemyno komanda.

Drauge su šia atranka vyksta ir atranka į 2023 m. AFC Azijos taurę. Pasaulio čempionato šeimininkė Kataro rinktinė turnyre dalyvauja draugiškų varžybų pavidalu (taip pat varžosi dėl patekimo į Azijos taurę).

## I etapas

|}

## II etapas

### A grupė

*  0:1 
*  2:5 
*  1:4 
*  0:5 
*  7:0 
*  2:1 
*  0:0 
*  4:0 
*  1:2 
*  2:1 
*  3:1 
*  1:0 
*  0:7 
*  0:4 
*  0:3 
*  2:0 
*  3:0 
*  5:0 
*  1:1 
*  3:1 

### B grupė

*  1:2 
*  7:0 
*  0:2 
*  0:3 
*  5:0 
*  0:0 
*  1:7 
*  3:0 
*  9:0 
*  0:1 
*  0:1 
*  5:0 
*  2:0 
*  3:0 
*  0:3 
*  5:1 
*  0:3 
*  0:0 
*  1:0 
*  1:2 

### C grupė

*  1:1 
*  1:1 
*  0:1 
*  0:2 
*  14:0 
*  2:0 
*  0:4 
*  1:0 
*  0:0 
*  2:1 
*  2:0 
*  0:0 
*  3:1 
*  8:0 
*  4:1 
*  3:0 
*  0:10 
*  0:1 
*  1:0 
*  4:0 

### D grupė

*  2:2 
*  2:0 
*  2:1 
*  2:2 
*  5:0 
*  3:0 
*  1:3 
*  0:0 
*  2:3 
*  1:0 
*  2:0 
*  1:2 
*  5:0 
*  4:0 
*  3:0 
*  5:0 
*  0:1 
*  0:3 
*  3:0 
*  3:0 

### E grupė

*  1:2 
*  6:0 
*  1:0 
*  0:0 
*  0:2 
*  3:0 
*  1:1 
*  2:1 
*  1:1 
*  4:1 
*  0:1 
*  1:0 
*  5:0 
*  1:1 
*  0:1 
*  0:2 
*  0:1 
*  1:2 
*  1:1 
*  0:3 

### F grupė

*  1:0 
*  1:0 
*  0:1 
*  0:2 
*  6:0 
*  7:0 
*  1:2 
*  0:3 
*  4:3 
*  0:2 
*  1:0 
*  1:1 
*  3:0 
*  0:14 
*  10:0 
*  0:1 
*  4:1 
*  1:8 
*  5:1 
*  4:0 

### G grupė

*  0:0 
*  2:3 
*  0:3 
*  1:2 
*  1:0 
*  5:0 
*  1:3 
*  2:1 
*  2:1 
*  1:0 
*  2:0 
*  0:0 
*  2:2 
*  4:0 
*  3:1 
*  4:0 
*  0:5 
*  1:2 
*  3:2 
*  0:1 

### H grupė
 pasitraukė atrankos metu.

*  – 
*  0:2 
*  0:2 
*  – 
*  8:0 
*  2:1 
*  – 
*  0:3 
*  – 
*  0:0 
*  2:0 
*  – 
*  3:2 
*  5:0 
*  – 
*  3:2 
*  0:5 
*  2:1 
*  – 

## III etapas

### A grupė

*  0:0 
*  1:0 
*  0:0 
*  1:0 
*  1:1 
*  0:3 
*  2:1 
*  0:0 
*  0:1 
*  1:1 
*  2:2 
*  2:3 
*  1:0 
*  1:2 
*  1:1 
*  0:3 
*  0:3 
*  0:1 
*  0:1 
*  2:0 
*  1:0 
*  1:1 
*  0:2 
*  1:0 
*  2:0 
*  0:3 
*  1:0 
*  2:0 
*  1:0 
*  1:1 

### B grupė

*  0:1 
*  3:0 
*  3:1 
*  0:1 
*  0:1 
*  0:1 
*  1:0 
*  3:2 
*  3:1 
*  2:1 
*  3:1 
*  3:2 
*  0:0 
*  0:1 
*  1:1 
*  1:1 
*  0:1 
*  0:1 
*  4:0 
*  2:0 
*  1:0 
*  2:0 
*  3:1 
*  2:2 
*  0:2 
*  0:1 
*  1:1 
*  1:1 
*  2:0 
*  1:0 

## IV etapas

|}

## Tarpžemyninės varžybos

|}

## Rezultatyviausi žaidėjai
;14 įvarčių
*  Ali Mabchutas
;12 įvarčių
*  Vu Lėjus
;10 įvarčių
*  Sardaras Azmunas
*  Takumis Minaminas
*  Juja Osakas
;9 įvarčiai
*  Omaras al Somachas
;8 įvarčiai
*  Ngujenas Tienlinas

## Išnašos
Aukštupėnai (reikšmės)

**Aukštupėnais** vadinami:

* kaimas Kupiškio rajone;
* Kalininskojės gyvenvietė Kaliningrado srityje;
* buvę Mažosios Lietuvos kaimai:
**Vėluvos apskrityje;
**Pilkalnio apskrityje.
Teobrominas

**Teobrominas** ( – „dievas“ + *broma* – „valgis“) – kartus alkaloidas, chemine struktūra artimas kofeinui. Cheminė formulė –  C7H8N4O2. Poveikis žmogui yra labai panašus į kofeino. Aptinkamas kakavos pupelėse, arbatmedžių lapuose. 

Medicinoje naudojamas kaip diuretikas, kraujagysles plečiantis, širdies veiklą stimuliuojantis junginys.

## Teobromino kiekiai kakavoje ir jos gaminiuose

* Kakavos pupelėse – apie 1,2 %
* Kakavos milteliuose – 2–10 %
* Juodajame šokolade – 1 %
* Pieniškame šokolade –  0,1–0,5 %

## Nuorodos ir šaltiniai

# https://www.ligos.lt/lt/terminai/teobrominas/2553/ 
# https://www.lietuviuzodynas.lt/terminai/Teobrominas
#https://www.lrytas.lt/augintinis/sveikata/2017/04/16/news/mirtini-nuodai-ant-velyku-stalo-pats-baisiausias-teobrominas-869943/
Kinijos futbolo varžybos 2019 m.

**[[Kinija|Kinijos]] futbolo varžybos [[2019]] m.**
*  prasidėjo 2019 m. pavasarį, baigėsi 2019 m. pabaigoje;
* s turnyras prasidėjo 2019 m. pavasarį, finalas įvyko 2019 m. pabaigoje.

## 2019 m. Superlyga
* **Kinijos futbolo Superlyga** – pirmos pakopos pirmenybės, aukščiausioji futbolo lyga.
* 2019 m. dalyvavo 16 klubų. Iš viso komandos sužaidė po 30 susitikimų.

### Turnyrinė lentelė
* Guangzhou Evergrande tapo čempionais.

* Tarpusavio rungtynės: Henan Jianye 2–3 Tianjin TEDA, Tianjin TEDA 2–0 Henan Jianye.
* Shanghai Greenland Shenhua pateko į AFC Čempionų lygą, nes tapo Kinijos FA taurės turnyro nugalėtojais.


Legenda:
&nbsp;&nbsp;&nbsp;&nbsp;&nbsp;**Pateko į 2020 m. AFC čempionų lygą (nuo grupių etapo)**
&nbsp;&nbsp;&nbsp;&nbsp;&nbsp;**Pateko į 2020 m. AFC čempionų lygą (nuo atkrintamųjų)**
&nbsp;&nbsp;&nbsp;&nbsp;&nbsp;**Iškrito į 2020 m. [[China League One]]**


## 2019 m. [[Kinijos futbolo taurė]]

### Finalo rungtynės
* Finale buvo žaidžiamos dvi rungtynės.
#### Pirmosios rungtynės
----

----------------

#### Antrosios rungtynės
----

* Shanghai Greenland Shenhua nugalėjo bendru rezultatu 3-1 ir iškovojo trofėjų.

--------------------------------------

## Šaltiniai

## Nuorodos
* RSSSF duomenų bazė. Kinijos čempionatas.
* RSSSF. FA taurės laimėtojų sąrašas.
Wuhan FC

**„Vuhano“ futbolo klubas** arba **„Wuhan Zall“ futbolo klubas** – Kinijos futbolo klubas iš Hubėjaus provincijos miesto Uhano.

## Istorija
Klubo ištakos siekia 2009 m. Žaidė žemesnėse lygose, o 2013 m. debiutavo Superlygoje. Debiutas nepavyko, nes komanda liko 16 vietoje ir iškrito į žemesnį divizioną.

2019 m. ekipa grįžo į aukščiausią šalies lygą. Komanda iškopė į šeštą vietą tarp šešiolikos dalyvių.

#### Pavadinimų kaita
* 2009–2010: **Hubei Greenery F.C.** (湖北绿茵)
* 2011: **Wuhan Zhongbo F.C.** (武汉中博)
* Nuo 2012: **Wuhan Zall F.C.** (武汉卓尔)

## Pasiekimai

## Sezonai

|}

## Garsesni žaidėjai
*  Stéphane Mbia

## Išnašos

## Nuorodos
*
Shenzhen FC

**Shenzhen (Šendženo) futbolo klubas** – buvęs Kinijos futbolo klubas iš Guangdongo provincijos miesto Šendženo.

## Istorija
Klubo ištakos siekia 1994 m. Žaidė žemesnėse lygose, o 1996 m. debiutavo Superlygoje. Debiutas nepavyko, nes komanda iškrito į žemesnį divizioną.

1998 m. sezone grįžo į aukščiausią šalies lygą. Daugiau nei dešimtmetį žaidė aukščiausioje lygoje, bet  2011 m. liko paskutinėje vietoje ir iškrito į žemesnį divizioną.

2019 m. sezone vėl žaidė Superlygoje, tačiau liko penkioliktoje vietoje ir iškrito į žemesnį divizioną.

2024 m. sausio mėn. paskelbta, kad klubas nutraukia veiklą.

#### Pavadinimų kaita
*1994–95: **Shenzhen F.C.** (深圳F.C.)
*1996: **Shenzhen Feiyada** (深圳飞亚达)
*1997–98: **Shenzhen Ping An** (深圳平安)
*1999: **Shenzhen Ping An Insurance** (深圳平安保险)
*2000–01: **Shenzhen Ping An Kejian** (深圳平安科健)
*2002: **Shenzhen Ping An Insurance** (深圳平安保险)
*2003–05: **Shenzhen Jianlibao** (深圳健力宝)
*2006–07: **Shenzhen Kingway** (深圳金威)
*2007–08: **Shenzhen Xiangxue Eisiti** (深圳香雪上清饮)
*2009: **Shenzhen Asia Travel (Lejun) F.C.** (深圳亚旅（乐君）)
*2009–14: **Shenzhen Ruby F.C.** (深圳红钻)
*2015–: **Shenzhen F.C.** (深圳F.C.)

## Apranga
; Sportinės aprangos pokyčiai

## Pasiekimai
;  Chinese Super League
* **Čempionai (1):** 2004 m.

## Sezonai

|}

## Lietuviai
* Arūnas Pukelevičius, gynėjas, 1999 m.

## Išnašos

## Nuorodos
* SOCCERWAY
* FLASHSCORE
* Shenzhen FC (1994-2024)
* Globalsportsarchive
An = Anum

***An = Anum*** – Mesopotamijos dievybių sąrašas, pirmąkart sudarytas Vidurinės Babilonijos karalystės laikotarpiu. Sąrašas užrašytas ant septynių dantiraščio lentelių.

Rašytiniuose šaltiniuose, datuojamuose įvairiais 3 tūkstantmečius apimančios Mesopotamijos istorijos laikotarpiais, paliudyta apie 3000 įvairių dievybių. Raštininkai sudarydavo ilgus sąrašus su dievybių vardais. *An = Anum* yra išsamiausias iš šių sąrašų. *An = Anum* sąrašas teminis, jį sudaro du stulpeliai. Kairiajame išvardijamos šumerų dievybės, o dešiniajame – jų akadiškieji atitikmenys. Sąrašas pavadintas pagal pirmąjį įrašą, kuriame įvardijamas šumerų dangaus dievas An ir jo akadų atitikmuo Anum. Iš viso sąraše buvo išvardyta apie 2000 dievybių, tačiau visas sąrašas nėra išlikęs.

## Šaltiniai
Lotte World Tower

**Lotte World Tower** – 123 aukštų dangoraižis, esantis Lotte World pramogų komplekse Seule, Pietų Korėjoje. Stovi Hangano upės krante.

2009 m. panaikinus aukščio apribojimus dėl netoliese esančio oro uosto, 2011 m. pradėti statybų darbai. Pastatas baigtas statyti 2016 m. Vienas aukščiausių pasaulyje, jo aukštis 555 m. Pastatą suprojektavo architektų firma „Kohn Pedersen Fox“, pagrindinis rangovas – „Lotte“ įmonių grupė.

Pastatas yra lieknos kūgio formos, ties viduriu išgaubtas. Išorinė apdaila – lengvo stiklo plokštės, primenančios tradicinę korėjiečių keramiką. 1–6 aukštuose įsikūrę parduotuvės, 7–60 aukštuose – biurai, 61–85 aukštuose – gyvenamieji butai ir 86–119 aukštuose – viešbutis. Patekimas į paskutinius aukštus, kuriuose įrengtos vienos aukščiausių stebėjimo platformų pasaulyje, nemokamas.

## Išnašos
CCTV būstinė

**CCTV būstinė** – dangoraižis Pekine, Kinijoje. Pastate įsikūrusi Kinijos centrinės televizijos būstinė.

Statybos darbai prasidėjo 2004 m. rugsėjo 22 d., pastatas baigtas statyti 2012 m. gegužės 16 d. Architektai Rem Koolhaas ir Ole Scheeren iš firmos „OMA“. Pastato aukštis 234 m, jį sudaro 51 aukštas.

Pastato struktūra neįprasto stiliaus su žiedo formos sprendimu iš penkių horizontalių ir vertikalių sekcijų, sudarančių neteisingos formos grotelę pastato fasade su tuščiu centru. Bendras pastato plotas 389 tūkst. m². Pastato statyba buvo laikoma sunkia užduotimi, ypač atsižvelgiant į jo vietą žemės drebėjimų paveiktoje zonoje.

## Galerija

 Cctv.jpg|2007 m. gegužė
 China Central Television Headquarter in March 2008.jpg|2008 m. kovas
 CCTV Beijing April 2008.jpg|2008 m. balandis
 Beijingskyscraperpic5 crop rotate lighten.jpg|2013 m. gegužė


## Išnašos